Сярод асноўных прычынаў паўстаньняў Ніна Стужынская называе камунізаваныя формы арганізацыі жыцьця. Перафармаваньне жыцьця на новы лад нечакана зрабіла зь селяніна-гаспадара крывапіўца-кулака. Наверх сацыяльнага жыцьця займелі магчымасьць падымацца людзі, якія ўчора былі яшчэ на самым нізе статуснай лесьвіцы, якія прызвычаіліся да халуйства і былі гатовыя служыць новай ўладзе. Як пераконвае дасьледчыца, партыйны апарат на месцах уяўляў сабой зборышча абсалютна выпадковых людзей. Яшчэ ўчора іх брыдзілася грамада, а сёньня яны ператвараліся ў прадстаўнікоў улады.